stanford-oval/wikipedia huggingface dataset:
Nepenthes beccariana
ประวัติทางพฤกษศาสตร์

ตัวอย่างต้นแบบของ N. beccariana ถูกเก็บได้โดยนักสำรวจชาวอิตาลีที่ชื่อเอลิโอ มอดิลยานี (En:Elio Modigliani) ระหว่างปี ค.ศ 1886 ในการสำรวจเกาะเนียส์ ซึ่งห่างจากเมืองท่าซิโบลกาบนเกาะสุมาตราประมาณ 120 กม. ตัวอย่างถูกตั้งชื่อว่า E.Modigliani s.n. และเป็นตัวอย่างรหัส FI-HB 7485 ที่เก็บรักษาไว้ที่หอพรรณไม้ในฟีเรนเซ ประเทศอิตาลี ตัวอย่างต้นแบบประกอบด้วยใบสามใบและหม้อสามหม้อ (หม้อล่างสองหม้อ หม้อบนหนึ่งหม้อ)และอยู่ในสภาพเสียหายโดยใบหลุดออกมาจากลำต้น ทำให้เราไม่รู้ว่าส่วนเชื่อมต่อเป็นอย่างไร
N. beccariana ถูกตีพิมพ์อย่างเป็นทางการโดยจอห์น มิวร์เฮด แมกฟาร์แลนในเอกสารของเขาในปี ค.ศ. 1908 และถูกตั้งชื่อเพื่อเป็นเกียรติแก่โอโดอาร์โด เบคคารี นักธรรมชาติวิทยาชาวอิตาลี ในรายละเอียดที่บรรยายโดยแมกฟาร์แลนมีภาพร่างของ N. beccariana ที่แสดงแผ่นใบ, หม้อล่าง และหม้อบน รวมอยู่ด้วย
ยี่สิบปีต่อมา บี.เอช. แดนเซอร์ (B. H. Danser) ทำการพ้องหม้อข้าวหม้อแกงลิงบางชนิดกับ N. mirabilis ในเอกสารสัมมนา "The Nepenthaceae of the Netherlands Indies (หม้อข้าวหม้อแกงลิงแห่งหมู่เกาะอินเดียตะวันออกของดัตช์)" ของเขา และได้สนใจสถานะทางอนุกรมวิธานของ N. beccariana แดนเซอร์เขียนไว้ว่า:
N. tubulosa และ N. Beccariana ของแมกฟาร์แลนแสดงความแตกต่างที่สำคัญไม่เหมือนกับ N. mirabilis ทั่วๆไป กระนั้นฉันก็ยังคิดว่ามันเป็นการผันแปรที่สุดโต่งของ N. mirabilis [...] N. Beccariana ต่างจาก N. mirabilis แค่เพียงรูปทรงของหม้อเท่านั้น แต่ฉันก็ยังไม่ได้เห็นตัวอย่างต้นแบบที่เก็บมาจากเกาะเนียส์ แต่ในหอพรรณไม้แห่งโบกอร์มีต้นไม้ที่สอดคล้องกันทั้งหมดจากที่ตั้งใกล้เคียงเกาะซิเบรุต (Siberut) ซึ่งต้นไม้นั้นคือ N. mirabilis อย่างไม่ต้องสงสัย ที่ลักษณะพิเศษคือหม้อบนมีทรวดทรงและปีกของหม้อล่างเป็นรูปแบบทั่วไป [...] N. tubulosa, N. Beccariana และ N. Rowanae แสดงถึงการผันแปรรูปทรงที่สุดโต่งของ N. mirabilis.
อย่างไรก็ตามแดนเซอร์ก็ไม่เคยเห็นตัวอย่างต้นแบบของ N. beccariana เลย การผนวกรวมเข้ากับ N. mirabilis ของเขาอยู่บนพื้นฐานของวัตถุในหอพรรณไม้เท่านั้น ในปี ค.ศ. 1997 เอกสารเกี่ยวกับวงศ์หม้อข้าวหม้อแกงลิงของ แมตทิว จิบบ์ (Matthew Jebb) และ มาร์ติน ชีก (Martin Cheek) จัดให้ N. beccariana เป็นชื่อพ้องของ N. mirabilis แต่ไม่มีการพิจารณาตัวอย่างต้นแบบเช่นเดียวกัน
ในปี ค.ศ. 2000 เจน สเชลาเลอร์ (Jan Schlauer) และ ซี. นีปิ (C. Nepi) พิจารณาตัวอย่างต้นแบบของ N. beccariana และหมายเหตุถึงความแตกต่างที่สำคัญระหว่าง N. beccariana และ N. mirabilis เป็นการแสดงถึงว่ามันเป็นชนิดที่แตกต่างกันอย่างชัดเจน ในหนังสือ Nepenthes of Sumatra and Peninsular Malaysia (หม้อข้าวหม้อแกงลิงแห่งสุมาตราและเพนนิซูล่า มาเลเซีย) ชาร์ลส์ คลาร์ก (Charles Clarke) เห็นด้วยที่ N. beccariana แตกต่างจาก N. mirabilis และ N. sumatrana แต่หมายเหตุไว้ว่าถ้า N. beccariana เป็นชนิดเดียวกับ N. longifolia จะทำให้ N. longifolia กลายเป็นชื่อพ้องเฮเทอโรไทปิกของ N. beccariana
ลักษณะทางพฤษศาสตร์

ลำต้นของ N. beccariana เกลี้ยง กว้าง 10 ถึง 12 มม.
ใบคล้ายแผ่นหนัง มีก้านใบ แผ่นใบรูปรีใบหอกถึงรูปไข่กลับ ยาว 40 ซม.กว้าง 9 ซม. ก้านใบยาว 7 ถึง 10 ซม.และมีปีก กึ่งหุ้มลำต้นด้วยปีกบางๆ สายดิ่งยาว 25 ถึง 35 ซม.
หม้อใบกระจุกและหม้อล่างยาว 18 ซม.กว้าง 5 ซม. ฝาปิดรูปหัวใจกึ่งไข่ยาว 7 ซม.กว้าง 5 ซม. เดือยเป็นรูปทรงกระบองรูปเส้นด้ายยาว 15 มม.อยู่ตรงฐานของฝา
หม้อบนทรงกระบอกใหญ่กว่าหม้อล่าง สูง 30 ซม.กว้าง 6 ซม.
ดอกและผลไม่มีข้อมูล
ไม่มีการจัดจำแนกทั้งรูปแบบและความหลากหลายของ N. beccariana ถูกจัดจำแนกไว้
นิเวชวิทยา

| 0 | 1 | 2 |
| --- | --- | --- |

ต้นใบกระจุกขนาดใหญ่ของ N. cf. beccariana ที่เติบโตในถิ่นอาศัย (ซ้าย) และหม้อบนของลูกผสมทางธรรมชาติที่สันนิษฐานว่าผสมกับ N. sumatrana (ขวา)
เป็นที่รู้กันว่า N. beccariana มีถิ่นอาศัยที่แน่ใจจากที่ตั้งแบบฉบับบนเกาะเนียส์เพียงแห่งเดียวเท่านั้น ซึ่งเป็นที่ๆตัวอย่างต้นแบบถูกเก็บมา
ต้นไม้ที่คล้ายกับ N. beccariana และอาจเป็นชนิดเดียวกันพบเติบโตริมถนนจากเมืองซิโบลกาถึงทารุทัง (Tarutung) ในสุมาตราเหนือ หม้อข้าวหม้อแกงลิงนี้อยู่ที่เดียวกันกับ N. ampullaria, N. gracilis, N. rafflesiana, N. reinwardtiana, และ N. tobaica
สถานะการอนุรักษ์ของ N. beccariana ยังไม่ได้ถูกกำหนดอย่างเป็นทางการและไม่มีชื่อในบัญชีแดงของ IUCN 2006
ญาติใกล้ชิด

N. beccariana เป็นญาติใกล้ชิดกับ N. longifolia และ N. sumatrana นอกจากนี้มันอาจเป็นชนิดเดียวกันกับ N. longifolia ขอบเขตของความหลากหลายใน N. beccariana และ N. longifolia ไม่เป็นที่ทราบแน่ชัดทำให้ยากที่จะกำหนดขอบเขต การเฝ้าดู N. beccariana ในที่ตั้งแบบฉบับเป็นที่ต้องการเพื่อแก้ปัญหาความสับสนนี้
อย่างไรก็ตาม ถึงแม้จะมีลักษณะบางประการที่เหมือนกันของ N. sumatrana และ N. beccariana แต่มันก็แยกจากกันได้ง่าย N. sumatrana มีหม้อบนเป็นรูปกรวยมีเพอริสโตมส่วนหน้ายกขึ้น (N. beccariana มีรูปทรงกระบอก) ในหม้อล่างคล้ายรูปไข่ของ N. sumatrana มีฝารูปวงกลม ตรงข้ามกับฝารูปไข่ของ N. beccariana
หม้อข้าวหม้อแกงลิงที่ยังไม่ระบุบชนิด (N. cf. beccariana) ที่เติบโตริมถนนจากเมืองซิโบลกาถึงทารุทังนั้นคล้ายกับ N. longifolia แต่ผิดแบบไปจากชนิดนี้ มันแตกต่างไปจากแบบต้นแบบของ N. longifolia ในส่วนก้านใบตรงไม่เป็นครีบในส่วนของปีกเหนือปล้องและขนขอบใบร่วงง่าย ถิ่นอาศัยของมันก็ต่างกันโดยหม้อข้าวหม้อแกงลิงที่ยังไม่ระบุบชนิดขึ้นท่ามกลางพุ่มไม้หนาแน่นในที่เปิดโล่ง ขณะที่ N. longifolia พบในป่าทึบ
หม้อบนของ  cf.  (ซ้าย),  (กลาง), และ  (ขวา)
ลูกผสมทางธรรมชาติ

เป็นลูกผสมทางธรรมชาติที่มีการสันนิษฐานไว้
? N. beccariana × N. sumatrana
? N. beccariana × N. sumatrana
หม้อล่างของ
N. cf. beccariana ที่อยู่ที่เดียวกัน กับ N. ampullaria และ N. gracilis
Schimpera

| Schimpera |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับผักกาด Brassicales
วงศ์:: วงศ์ผักกาด Brassicaceae Steud. & Hochst. ex Endl.
สกุล:: Schimpera Schimpera Hochst. & Steud.
สปีชีส์:: Schimpera arabica
ชื่อทวินาม
Schimpera arabica Hochst. & Steud.

Schimpera เป็นสกุลของพืชดอกที่อยู่ในวงศ์ Brassicaceae มีเพียงสปีชีส์เดียวคือ Schimpera arabica.
ถิ่นกำเนิดคือทะเลเมดิเตอร์เรเนียนตะวันออกถึงอิหร่านและคาบสมุทรอาหรับ
กำแพงเมืองฉะเชิงเทรา

| --- | --- |
ซากกำแพงเมืองในสวนมรุพงษ์
ชื่ออื่น: กำแพงเมืองแปดริ้ว
ที่ตั้ง: ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา ประเทศไทย
ประเภท: ระบบป้อมปราการ
ส่วนหนึ่งของ: สวนมรุพงษ์
ความยาว: 525 เมตร
ความกว้าง: 290 เมตร
ความสูง: 3 เมตร
ความเป็นมา
ผู้สร้าง: พระบาทสมเด็จพระนั่งเกล้าเจ้าอยู่หัว
วัสดุ: อิฐ
สร้าง: พ.ศ. 2380
ละทิ้ง: สมัยรัชกาลที่ 5
สมัย: รัตนโกสินทร์
หมายเหตุเกี่ยวกับสถานที่
สภาพ: ซากเหลือจากการรื้อถอน
ผู้บริหารจัดการ: เทศบาลเมืองฉะเชิงเทรา
สถาปัตยกรรม
รูปแบบสถาปัตยกรรม: รัตนโกสินทร์

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: กำแพงเมือง
ขึ้นเมื่อ: 5 มกราคม พ.ศ. 2497
เป็นส่วนหนึ่งของ: โบราณสถานในเขตจังหวัดฉะเชิงเทรา
เลขอ้างอิง: 0000835
 
 
กำแพงเมืองฉะเชิงเทรา ตั้งอยู่บนถนนมรุพงษ์ อำเภอเมืองฉะเชิงเทรา ถูกสร้างขึ้นตั้งแต่สมัยรัชกาลที่ 3  ในพระราชพงศาวดาร กรุงรัตนโกสินทร์ รัชชกาลที่ ๓ เจ้าพระยาทิพากรวงศ์ กล่าวว่าสร้างในปี พ.ศ. 2377 โดยมีกรมหลวงรักษ์รณเรศร์เป็นแม่กองก่อสร้าง แต่ในหนังสือเจ้าพระยาจักรี มาถึง เจ้าพระยายมราช เจ้าพระยามหาโยธา ในปี 2378 กลับให้รายละเอียดว่า เจ้าพระยายมราช เจ้าพระยามหาโยธา ยังไม่ได้เริ่มลงมือก่อกำแพงเมืองและป้อมเมืองฉะเชิงเทรา และในจดหมายเหตุโหร ฉบับพระยาประมูลธนรัตน์ ได้บันทึกว่า "...ปีระกา จ.ศ.1199 ...ทำ(ป้อม)เมืองฉะเชิงเทรา..." เมื่อคำนวณตามปีปัจจุบัน จ.ศ.1199 จะตรง กับ พ.ศ. 2380 ฉะนั้น จึงสรุปได้ว่า กำแพงเมืองและป้อมเมืองฉะเชิงเทราเริ่มสร้างในปี พ.ศ. 2380 เพื่อป้องกันข้าศึกศัตรูรุกราน และในสมัยรัชกาลที่ 5 ได้ใช้เป็นที่ตั้งมั่นกองทัพในการปราบกบฏอั้งยี่ ซึ่งเป็นพ่อค้าฝิ่นเถื่อนชาวจีนที่มาสร้างความเดือดร้อนและวุ่นวายปล้นสะดมภ์ชาวบ้านเมืองแปดริ้วในขณะนั้น
ปัจจุบันบริเวณหน้าป้อมเมืองฉะเชิงเทรา ได้จัดเป็นสวนสาธารณะเหมาะสำหรับพักผ่อนหย่อนใจ สำหรับชมวิวทิวทัศน์บริเวณริมแม่น้ำบางปะกง และมีปืนใหญ่ให้ชมอยู่ตามกำแพงเมืองในปัจจุบัน และยังใช้เป็นที่จัดงานวันลอยกระทงของจังหวัด เป็นประจำทุกปีอีกด้วย โดยใช้ชื่องานว่า "ลอยกระทง ย้อนเวลาหาวิถีไทยเมืองฉะเชิงเทรา"
สถาปัตยกรรมบริเวณกำแพงเมือง

ตัวกำแพงตั้งเป็นแนวทิศตะวันออกไปยังทิศตะวันตก มีความยาวโดยประมาณ 525 เมตร กว้างประมาณ 290 เมตร ตัวกำแพงหนาประมาณหนึ่งเมตรสูงสามเมตร ด้านหลังมีคูน้ำและมีปืนใหญ่ตั้งอยู่ตามกำแพงเมือง
ปัจจุบันกรมศิลปากรได้ขึ้นทะเบียนเป็นโบราณสถานของชาติมาตั้งแต่ พ.ศ. 2497 ปัจจุบันด้านหน้าถูกปรับเป็นสวนพักผ่อนหย่อนใจ โดยตั้งชื่อว่า "สวนมรุพงษ์" ช่วงกลางคืนมีการเปิดไฟรอบกำแพงยามสีสันสวยงาม
Nepenthes campanulata

| Nepenthes campanulata |
| --- | --- |

N. campanulata จากต้นไม้ที่ปลูกเลี้ยง
สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  campanulata
ชื่อทวินาม
Nepenthes campanulata Sh.Kurata (1973)

Nepenthes campanulata (มาจากภาษาละติน: campanulatus = ระฆัง), หรือ Bell-Shaped Pitcher-Plant (หม้อทรงระฆัง)  เป็นหม้อข้าวหม้อแกงลิงถิ่นเดียวของเกาะบอร์เนียว
ไฟป่าได้ทำลายถิ่นที่อยู่ของ N. campanulata ที่เรารู้เพียงแห่งเดียวไปในปี ค.ศ. 1983 และมันไม่เป็นที่แน่ใจว่ายังมีหม้อข้าวหม้อแกงลิงชนิดนี้ในที่แห่งอื่นอีกหรือไม่หรือมันได้สูญพันธุ์ไปแล้ว จนถึงปี ค.ศ. 1997 มันได้ถูกค้นพบอีกครั้งในระยะทางไม่กี่ร้อยกิโลเมตรห่างจากที่ตั้งแบบฉบับเดิม N. campanulata มีชื่ออยู่ในบัญชีแดงของIUCNปี ค.ศ. 2006
N. campanulata ไม่มีลูกผสมทางธรรมชาติ และไม่มีหน่วยอนุกรมวิธานต่ำกว่าระดับชนิด
ชื่อและการค้นพบ

N. campanulata ถูกเก็บได้ครั้งแรกในวันที่ 9 กันยายน ค.ศ. 1957 บนภูเขาอิลาส บันกาแอน (Ilas Bungaan) โดย เอ.เจ.จี. 'ด็อก' โคสเทอร์แมนส์ (A.J.G. 'Doc' Kostermans) หัวหน้าแผนกพฤกษศาสตร์ของสถาบันวิจัยป่าไม้ที่โบกอร์ (Bogor) ขณะเดียวกันคณะสำรวจเก็บตัวอย่างของ N. mapuluensis ได้ด้วย โคสเทอร์แมนส์เขียนถึงการค้นพบของเขาไว้ว่า:
ฉันได้ทำงานของกรมป่าไม้ที่ซังกูลิรัง (Sangkulirang) และเมื่อเสร็จสิ้นฉันต้องการที่จะตรวจสอบเกี่ยวกับดอกไม้หิน "อิลาส บันกาแอน" ที่ตอนบนของแม่น้ำ หลังจาก 10 วันในการเดินทางฉันเห็นหินสีค่อนข้างเหลืองในครั้งแรก แล้วก็พบว่ามันคือใบของหม้อข้าวหม้อแกงลิงที่ขึ้นอยู่บนหินสูงที่ลาดชันซึ่งสูงขึ้นไป 50 ม. เราตัดไม้เพื่อสร้างบันไดแล้วปีนขึ้นไป หม้อข้าวหม้อแกงลิงนี้ไม่มีดอกหรือผลแต่เราพบถ้ำ ในถ้ำมีโลงศพที่คล้ายเรือที่สลักหัวสุนัขไว้ที่ปลายทั้งสองด้าน ภายในมีกระดูกที่ถูกตัดศีรษะ
N. campanulata ถูกแจกแจงลักษณะโดยไซเกะโอะ คุระตะ (Shigeo Kurata) ในปี ค.ศ. 1973 บนพื้นฐานตัวอย่างเพียงตัวอย่างเดียว ที่ชื่อ Kostermans 13764 ที่ถูกเก็บรักษาที่หอพรรณไม้ของสวนพฤกษศาสตร์สิงคโปร์ ต้นแบบอื่นๆที่ถูกรักษาไว้มีดังนี้ : ตัวอย่างคู่ตัวอย่างต้นแบบถูกติดป้ายไว้ว่า "spec. nov.!" ถูกรักษาไว้ที่พิพิธภัณประวัติศาสตร์ธรรมชาติแห่งชาติในปารีส ตัวอย่างคู่ตัวอย่างต้นแบบมากกว่าสองตัวอย่างถูกเก็บรักษาไว้ที่สวนพฤกษศาสตร์นิวยอร์ก
ฉะนั้นคุระตะจึงแถลงถึงตัวอย่างว่าเป็นพืชถิ่นเดียวตามสถานที่พบเพียงแห่งเดียวนี้ โดยมีถ้อยคำแกลงดังนี้ : "สามารถสันนิษฐานได้ว่าเนื่องจากถิ่นอาศัยของมันตามที่บันทึกไว้น่าจะเป็นทรายและผาหินปูนที่ความสูง 300 ม."
ตัวอย่างของ N. campanulata ขาดส่วนโครงสร้างดอกไป จนกระทั่งถูกค้นพบอีกครั้งในปี ค.ศ. 1997
ลักษณะทางพฤกษศาสตร์

| 0 | 1 | 2 |
| --- | --- | --- |

ตัวอย่างคู่ตัวอย่างต้นแบบของ N. campanulata ที่เก็บรักษาไว้ที่พิพิธภัณประวัติศาสตร์ธรรมชาติแห่งชาติ มันมาจากภูเขา Ilas Bungaan ที่ๆมันสูญพันธุ์ไปแล้ว
N. campanulata เป็นไม้เลื้อยไต่ มีลำต้นที่สั้นทรงกระบอกสูง 20 ถึง 50 ซม. และหนา 4 มม. ใบคล้ายแผ่นหนังและไร้ก้าน แผ่นใบรูปช้อนถึงรูปใบหอก ยาว 12 ซม. และกว้าง 2 ซม. ปลายแผ่นใบมนและก้นปิดเล็กน้อย ฐานแผ่นใบเป็นแบบหุ้มลำต้น มีสองถึงสามเส้นใบตามยาวในแต่ละด้าน เส้นใบรูปขนนกไม่ชัดนัก สายดิ่งสั้นและแข็ง ยาวไม่เกิน 4 ซม.
ไม่เหมือนกับชนิดอื่นในสกุล N. campanulata มีหม้อเพียงชนิดเดียว ตามคำระบุชนิดแสดงให้เห็นว่ามันมีทรงรูประฆัง สีเขียวเหลืองสูงประมาณ 10 ซม. และเส้นผ่าศูนย์กลาง 5.5 ซม. มันไม่มีปีกริมขนฝอยแต่มีสันสองสันด้านหน้าแทน ภายในหม้อมีต่อมบริเวณในส่วนล่างสุดเท่านั้น ปากหม้อเป็นวงกลมและวางตัวตามแนวนอน เพอริสโตมมีขนาดเล็กประกอบไปด้วยฟันบางๆเป็นแนว ฝาเป็นรูปรีถึงรูปขอบขนานไม่มีรยางค์ เดือยเดี่ยวยาว 1 มม.ที่ฐานของฝา N. campanulata ไม่มีสิ่งปกคลุม
ต้นไม้กระจายพันธุ์โดยไหลใต้ดิน ต้นไม้ที่โตเต็มที่บ่อยครั้งพบเป็นกลุ่มก้อนที่เกิดจากการขึ้นของหม้อข้าวหม้อแกงลิงหลายๆจุด
การกระจายพันธุ์และถิ่นอาศัย

ประชากรของ N. campanulata แต่ดั้งเดิมตามตัวอย่างต้นแบบได้ถูกทำลายไปด้วยไฟป่าในปี ค.ศ. 1983 ประชากรเท่าที่รู้ทั้งหมดตายในปลายปี ค.ศ. 1991 หรือไม่ก็ต้นปี ค.ศ. 1992 ในเวลานั้น N. campanulata ถูกคิดว่าสูญพันธุ์ไปแล้ว ต่อมามันถูกค้นพบอีกครั้งในปี ค.ศ. 1997 โดยชีอัน ลีล์ (Ch'ien Lee) บนผาหินปูนของอุทยานแห่งชาติกูนุงมูลูในรัฐซาราวัก ระยะทางมากกว่า 400 กม.จากที่ตั้งแบบฉบับ
N. campanulata เป็นหม้อข้าวหม้อแกงลิงพื้นราบ เป็นพืชขึ้นบนหินที่ความสูงระหว่าง 300 ถึง 500 ม.จากระดับน้ำทะเล อาศัยในที่เปียกชื้น หรือบริเวณที่เกิดมอสส์บนผาและเป็นชนิดเดียวที่ขึ้นบนหินปูน
อนุกรมวิธาน

ในการแจกแจงลักษณะของ N. campanulata คุระตะเสนอว่ามันอาจเป็นญาติใกล้ชิดกับ N. inermis พืชถิ่นเดียวของสุมาตรา แต่นักอนุกรมวิธานอื่นๆไม่เห็นด้วยกับสมมุติฐานนี้ ทั้งสองชนิดอาจจะคล้ายกันในโครงสร้างทั่วไปอย่างเช่นลักษณะของหม้อ อย่างไรก็ตาม มันไม่เฉพาะแต่เพียงแบ่งแยกได้ตามระยะทางตามภูมิศาสตร์เท่านั้น อีกทั้งยังมีถิ่นอาศัยแต่ต่างกันอย่างสิ้นเชิง N. campanulata เป็นหม้อข้าวหม้อแกงลิงพื้นราบถิ่นเดียวที่ขึ้นบนหินปูน แต่ทว่า N. inermis เติบโตแบบอิงอาศัยที่ความสูง 1500 ถึง 2600 ม.
ดูเพิ่ม

I. ^ โคสเทอร์แมนส์สำรวจภูเขาอิลาส บันกาแอนระหว่างวันที่ 8 กันยายน ถึง 19 กันยายน ซึ่งเป็นส่วนหนึ่งของการสำรวจตอนเหนือของบอร์เนียว
II. ^ ในภาษาอินโดนีเซียสำหรับคำว่า "ดอกไม้หิน (Ilas Bungaan)" : ilas แปลว่า "หิน" และ bungaan แปลว่า "ดอกไม้"
กำแพงเมืองและป้อมปราการกรุงเทพมหานคร

| --- | --- |
กำแพงเมืองและประตูเมืองที่เหลืออยู่ด้านทิศเหนือ หน้าวัดบวรนิเวศวิหาร
ชื่ออื่น: กำแพงพระนคร
ที่ตั้ง: แขวงบวรนิเวศ เขตพระนคร กรุงเทพมหานคร ประเทศไทย
ประเภท: ระบบป้อมปราการ
ความเป็นมา
ผู้สร้าง: พระบาทสมเด็จพระพุทธยอดฟ้าจุฬาโลกมหาราช
วัสดุ: อิฐ
สร้าง: พ.ศ. 2325
ละทิ้ง: สมัยรัชกาลที่ 5
สมัย: รัตนโกสินทร์
หมายเหตุเกี่ยวกับสถานที่
สภาพ: ซากเหลือจากการรื้อถอน
ผู้บริหารจัดการ: กรมศิลปากร
สถาปัตยกรรม
รูปแบบสถาปัตยกรรม: รัตนโกสินทร์

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: กำแพงเมืองหน้าโรงเรียนวัดบวรนิเวศ
ขึ้นเมื่อ: 16 กุมภาพันธ์ พ.ศ. 2523
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000024
 
 
กำแพง และ ประตูพระนคร ของกรุงเทพมหานครนั้น ตั้งอยู่ในเขตพระนคร ปัจจุบันหลงเหลืออยู่ 2 แห่ง ก็คือ ป้อมพระสุเมรุ บริเวณกำแพงเมืองและประตูเมืองด้านทิศเหนือ และบริเวณป้อมมหากาฬ
กำแพงเมืองพระนครสร้างมาตั้งแต่สมัยรัชกาลที่ 1 โดยนำอิฐที่จากกำแพงกรุงศรีอยุธยามาสร้าง รวมความยาวทั้งหมดประมาณ 7 กิโลเมตร ครอบคลุมเขตเกาะกรุงรัตนโกสินทร์ มีประตูใหญ่ 16 ประตู ประตูเล็กหรือช่องกุด 47 ประตู และมีป้อม 14 ป้อม
ประตูเมืองและกำแพงเมือง ทางทิศเหนือนั้นกรมศิลปากรได้บูรณะเมื่อ พ.ศ. 2524 เป็นประตูเมืองตามแบบในสมัยรัชกาลที่ 5 ซึ่งเป็นประตูยอด โดยแตกต่างจากประตูไม้ทาดินแดงในสมัยรัชกาลที่ 1 และประตูก่ออิฐข้างบนซึ่งใช้เป็นหอรบในสมัยรัชกาลที่ 3
ส่วนกำแพงเมืองทางด้านป้อมมหากาฬนั้น ได้ถูกรื้อถอนออกเป็นจำนวนมากเพื่อสร้างถนน และที่อยู่อาศัย จะเหลือให้เห็นเพียงระยะประมาณ 100 เมตร ติดต่อกับตัวป้อมมหากาฬ ด้านหลังกำแพงมีชุมชนแออัดอาศัยอยู่ ในปัจจุบัน มีแผนการพัฒนาพื้นที่บริเวณนี้ให้เป็นสวนสาธารณะ ซึ่งอาจจะต้องย้ายชุมชนหรืออาจจะแบ่งกลุ่มให้ชาวชุมชนเป็นผู้ดแล
ป้อมปราการที่สร้างในสมัยรัชกาลที่ 1

​
ป้อมปราการที่สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช ซึ่งมี 14 ป้อม คือ
ป้อมพระสุเมรุ (ป้อมที่อยู่เหนือสุดของเกาะรัตนโกสินทร์)
ป้อมยุคุนธร (ตรงหน้าวัดบวรนิเวศวิหาร บัดนี้เหลือแต่กำแพงและประตูเมืองเท่านั้น)
ป้อมมหาปราบ (ระหว่างสะพานเฉลิมวันชาติกับแยกผ่านฟ้าลีลาศ ตรงหัวโค้งถนนพระสุเมรุ)
ป้อมมหากาฬ (เชิงสะพานผ่านฟ้าลีลาศ)
ป้อมหมู่ทลวง (ใกล้หัวถนนหลวง ตรงข้ามสวนรมณีนาถและร้านเครื่องหวายข้างสวนรมณีนาถ แต่ก่อนสวนรมณีนาถคือเรือนจำพิเศษกรุงเทพมหานคร ก่อนถูกยุบเป็นสวนสาธารณะกับพิพิธภัณฑ์ราชทัณฑ์ ส่วนป้อมหมูทลวงโดนทุบทิ้งไปบางส่วนเมื่อเมื่อปี พ.ศ. 2440 เพื่อนำอิฐไปสร้างทางรถไฟจากอยุธยาไปบ้านภาชีและแก่งคอย)
ป้อมเสือทยาน (อยู่ใกล้สะพานดำรงสถิต [สะพานเหล็กบน] ตรงโรงแรมมิรามา)
ป้อมมหาไชย (ปัจจุบันคือธนาคารทหารไทย สาขาวังบูรพา หัวถนนเยาวราช แถวสะพานหัน ทุบทิ้งเมื่อปลายธันวาคม พ.ศ. 2469)
ป้อมจักรเพชร (ป้อมที่อยู่ใต้สุดของเกาะรัตนโกสินทร์ อยู่ตรงปากคลองรอบกรุง เชิงสะพานพุทธยอดฟ้า)
ป้อมผีเสื้อ (ปัจจุบันปากคลองคูเมืองเดิมด้านใต้ ฝั่งปากคลองตลาด)
ป้อมมหาฤกษ์ (ปัจจุบันอยู่ในบริเวณโรงเรียนราชินี อยู่ฝั่งตรงข้ามกับป้อมวิชัยประสิทธิ์ซึ่งอยู่ฝั่งธนบุรี)
ป้อมมหายักษ์ (อยู่บริเวณท่าเตียน แถว ๆ ตึกกรมการค้าภายใน เก่า)
ป้อมพระจันทร์ (ปัจจุบันคือท่าพระจันทร์ ข้างมหาวิทยาลัยธรรมศาสตร์)
ป้อมพระอาทิตย์ (ปัจจุบันคือเชิงสะพานพระปิ่นเกล้า ปากคลองคูเมืองเดิม)
ป้อมอิสินธร (ปัจจุบันคือพุทธสมาคมแห่งประเทศไทยในพระบรมราชูปถัมภ์ ตรงข้ามซอยชนะสงคราม ทางลัดเข้าวัดชนะสงคราม)
แผนที่
โปรเจกต์รันเวย์ ฤดูกาลที่ 2

| โปรเจกต์รันเวย์ ฤดูกาลที่ 2 |
| --- | --- |
ประเภท: เรียลลิตี้
เสนอโดย: ไฮดี คลูม
กรรมการ: ไฮดี คลูม นีน่า การ์เซีย ไมเคิล คอร์ส
ประเทศแหล่งกำเนิด: สหรัฐ
จำนวนตอน: 14
การผลิต
ผู้อำนวยการผลิต: ฮาร์วีย์ ไวน์สไตน์, บ็อบ ไวน์สไตน์, แดน คัตฟอร์ท, เจน ลิปซิตซ์, ไฮดี คลูม, เจน ชา, เดสิรี กรูเบอร์
ความยาวตอน: 60 นาที
ออกอากาศ
เครือข่าย: บราโว
ออกอากาศ: 7 ธันวาคม ค.ศ. 2005 (2005-12-07) – 8 มีนาคม ค.ศ. 2006 (2006-03-08)
การแสดงที่เกี่ยวข้อง
ฤดูกาลที่ 1 ฤดูกาลที่ 3
โปรเจกต์รันเวย์ ฤดูกาลที่ 2 เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา ในฤดูกาลที่ 2 นี้ออกอากาศครั้งแรกเมื่อวันที่ 7 ธันวาคม พ.ศ. 2548 ทางช่องบราโว่ ในฤดูกาลนี้มีผู้เข้าแข่งขันทั้งหมด 16 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร แอล (Elle) นอกจากนี้ยังมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย
ผู้เข้าแข่งขัน > นักออกแบบแฟชั่น

16 นักออกแบบในฤดูกาลนี้ ประกอบไปด้วย:
| ผู้เข้าแข่งขัน | อายุ | บ้านเกิด | ผลการแข่งขัน |
| --- | --- | --- | --- |
| จอห์น เวด | 24 | ลอสแอนเจลิส, แคลิฟอร์เนีย | อันดับที่ 16 |
| ไฮดี สแตนด์ริจ | 25 | แอตแลนตา, จอร์เจีย | อันดับที่ 15 |
| เคิร์สเตน เอห์ริก | 37 | ลอสแอนเจลิส, แคลิฟอร์เนีย | อันดับที่ 14 |
| เรย์มุนโด บัลตาซาร์ | 24 | ลอสแอนเจลิส, แคลิฟอร์เนีย | อันดับที่ 13 |
| แดเนียล แฟรนโก | 34 | ลอสแอนเจลิส, แคลิฟอร์เนีย | อันดับที่ 12 |
| กัวดาลูเป วีดัล | 29 | ลอสแอนเจลิส, แคลิฟอร์เนีย | อันดับที่ 11 |
| มาร์ลา ดูแรน | 51 | อัลเลนทาวน์, เพนซิลเวเนีย | อันดับที่ 10 |
| ไดอานา อิง | 22 | แจ็กสันวิลล์, ฟลอริดา | อันดับที่ 9 |
| เอมเมทท์ แม็คคาร์ธีย์ | 42 | นิวยอร์ก, นิวยอร์ก | อันดับที่ 8 |
| ซูเลมา กริฟฟิน | 28 | นิวยอร์ก, นิวยอร์ก | อันดับที่ 7 |
| อังเดร กอนซาโล | 32 | ลอสแอนเจลิส, แคลิฟอร์เนีย | อันดับที่ 6 |
| นิค เวอร์รีออส | 38 | ลอสแอนเจลิส, แคลิฟอร์เนีย | อันดับที่ 5 |
| คารา แจนซ์ | 29 | โจฮันเนสเบิร์ก, แอฟริกาใต้ | อันดับที่ 4 |
| ซานทิโน ไรซ์ | 30 | ลอสแอนเจลิส, แคลิฟอร์เนีย | อันดับที่ 3 |
| แดเนียล โวโซวิค | 24 | แกรนด์ ราพิดส์, ไมแอมี | รองชนะเลิศ |
| โคลอี ดาว | 33 | ฮิวสตัน, เท็กซัส | ชนะเลิศ |

แดเนียล แฟรนโก เคยเข้าแข่งขันมาแล้วในฤดูกาลที่ 1 และถูกคัดออกเป็นคนแรก กรรมการจึงได้ให้โอกาสเขาเข้ามาแข่งขันอีกครั้งในฤดูกาลที่ 2
ผู้เข้าแข่งขัน > นางแบบ

16 นางแบบในฤดูกาลนี้ ประกอบไปด้วย:
| นางแบบ | บ้านเกิด | ผลการแข่งขัน |
| --- | --- | --- |
| มาเรีย ลูเซีย ซานติอาโก |  | อันดับที่ 16 (ถอนตัว) |
| อลิสซา ดอเกอร์ตี | เพนซิลเวเนีย | อันดับที่ 15 |
| เมลิสซา ไบรเซอร์ | นิวยอร์ก | อันดับที่ 14 |
| แอลลิสัน แม็คอาตี   | เพนซิลเวเนีย | อันดับที่ 13 |
| คลาวเดีย | เยอรมนี | อันดับที่ 12 |
| เอไลซา เจน | แคลิฟอร์เนีย | อันดับที่ 11 |
| คารา โรเบิร์ตส์ | คอนเนตทิคัต | อันดับที่ 10 |
| เลสลีย์ แอน วิลเลียมส์ |  | อันดับที่ 9 |
| แชนนอน ฟลูเอต | แมสซาชูเซตส์ | อันดับที่ 8 |
| ทาราห์ รอดเจอร์ส | นอร์ทแคโรไลนา | อันดับที่ 7 |
| แดเนียลล์ วิลมีเนย์ | แมริแลนด์ | อันดับที่ 6 |
| เรเชล ฮาร์ตซอก |  | อันดับที่ 5 |
| อีเดน เฮนเดอร์สัน | นิวยอร์ก | อันดับที่ 4 |
| เฮทเธอร์ บราวน์ |  | อันดับที่ 3 |
| รีเบคกา ฮอลลิเดย์ | จอร์เจีย | รองชนะเลิศ |

| เกรซ เคลซีย์ | แคลิฟอร์เนีย | ชนะเลิศ |
ผลการแข่งขัน > นักออกแบบแฟชั่น

| นักออกแบบ | 1 | 2 | 3 | 4 | 5 | 6 | 7 | 8 | 9 | 10 | 11 | 14 | รายชื่อตอน |
| --- | --- | --- | --- | --- | --- | --- | --- | --- | --- | --- | --- | --- | --- |
| โคลอี | ผ่าน | ชนะ | ผ่าน | ต่ำ | สูง | สูง | สูง | สูง | สูง | ชนะ | ต่ำสุด | ชนะเลิศ | 14- Finale |
| แดเนียล วี. | ผ่าน | ผ่าน | ผ่าน | ชนะ | ผ่าน | ชนะ | ผ่าน | ชนะ | ชนะ | ต่ำ | ชนะ | รองชนะเลิศ | 14- Finale |
| ซานทิโน | ชนะ | สูง | สูง | ต่ำสุด | ชนะ | ต่ำสุด | ต่ำสุด | ต่ำ | ต่ำ | ต่ำสุด | สูง | อันดับที่ 3 | 14- Finale |
| คารา | ผ่าน | ผ่าน | สูง | ต่ำ | ผ่าน | ผ่าน | ต่ำ | ต่ำสุด | สูง | สูง | ตกรอบ |  | 11 - What's Your Line? |
| นิค | ผ่าน | ผ่าน | ชนะ | ต่ำ | สูง | ต่ำสุด | ผ่าน | ต่ำ | ต่ำสุด | ตกรอบ |  |  | 10 - Makeover |
| อังเดร | ผ่าน | ต่ำสุด | ต่ำ | สูง | ผ่าน | ชนะ | ผ่าน | สูง | ตกรอบ |  |  |  | 9 - Flower Power |
| ซูเลมา | ผ่าน | ต่ำ | ผ่าน | สูง | ผ่าน | ผ่าน | ชนะ | ตกรอบ |  |  |  |  | 8 - Inspiration |
| เอมเมทท์ | ผ่าน | ผ่าน | ผ่าน | ต่ำ | ผ่าน | สูง | ตกรอบ |  |  |  |  |  | 7 - On Thin Ice |
| ไดอานา | ต่ำ | ผ่าน | ผ่าน | ผ่าน | ต่ำ | ตกรอบ |  |  |  |  |  |  | 6 - Window Shopping |
| มาร์ลา | ผ่าน | ผ่าน | ต่ำสุด | ผ่าน | ต่ำสุด | ตกรอบ |  |  |  |  |  |  | 6 - Window Shopping |
| กัวดาลูเป | ผ่าน | ผ่าน | ผ่าน | ผ่าน | ตกรอบ |  |  |  |  |  |  |  | 5 - Social Scene |
| แดเนียล เอฟ. | ต่ำสุด | สูง | ผ่าน | ตกรอบ |  |  |  |  |  |  |  |  | 4 - Team Lingerie |
| เรย์มุนโด | ผ่าน | ผ่าน | ตกรอบ |  |  |  |  |  |  |  |  |  | 3 - All Dolled Up |
| เคิร์สเตน | ผ่าน | ตกรอบ |  |  |  |  |  |  |  |  |  |  | 2 - Clothes Off Your Back |
| ไฮดี | ตกรอบ |  |  |  |  |  |  |  |  |  |  |  | 1 - Road To Runway |
| จอห์น | ตกรอบ |  |  |  |  |  |  |  |  |  |  |  | 1 - Road To Runway |
ผลการแข่งขัน > นางแบบ

| นางแบบ | 1 | 2 | 3 | 4 | 5 | 6 | 7 | 8 | 9 | 10 | 11 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- |
| เกรซ | โคลอี | โคลอี | โคลอี | โคลอี | โคลอี | โคลอี | โคลอี | โคลอี | โคลอี | โคลอี | โคลอี | โคลอี | ชนะเลิศ |
| รีเบคกา | แดเนียล เอฟ. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | แดเนียล วี. | ออก |
| เฮทเธอร์ | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ซานทิโน | ออก |
| อีเดน | คารา | คารา | คารา | คารา | คารา | คารา | คารา | คารา | คารา | คารา | คารา | ออก |  |
| เรเชล | ซูเลมา | ซูเลมา | ซูเลมา | ซูเลมา | ซูเลมา | ซูเลมา | ซูเลมา | นิค | นิค | นิค | ออก |  |  |
| แดเนียลล์ | อังเดร | อังเดร | อังเดร | อังเดร | อังเดร | อังเดร | อังเดร | อังเดร | อังเดร | ออก |  |  |  |
| ทาราห์ | นิค | นิค | นิค | นิค | นิค | นิค | นิค | ซูเลมา | ออก |  |  |  |  |
| แชนนอน | ไดอานา | เอมเมทท์ | เอมเมทท์ | เอมเมทท์ | เอมเมทท์ | เอมเมทท์ | เอมเมทท์ | ออก |  |  |  |  |  |
| เลสลีย์ | เรย์มุนโด | ไดอานา | ไดอานา | ไดอานา | ไดอานา | ไดอานา | ออก |  |  |  |  |  |  |
| คารา | มาร์ลา | มาร์ลา | มาร์ลา | มาร์ลา | มาร์ลา | มาร์ลา | ออก |  |  |  |  |  |  |
| เอไลซา | กัวดาลูเป | กัวดาลูเป | กัวดาลูเป | กัวดาลูเป | กัวดาลูเป | ออก |  |  |  |  |  |  |  |
| คลาวเดีย | เคิร์สเตน | แดเนียล เอฟ. | แดเนียล เอฟ. |  แดเนียล เอฟ. | ออก |  |  |  |  |  |  |  |  |
| แอลลิสัน | จอห์น | เรย์มุนโด | เรย์มุนโด | ออก |  |  |  |  |  |  |  |  |  |
| เมลิสซา | แดเนียล วี. | เคิร์สเตน | ออก |  |  |  |  |  |  |  |  |  |  |
| อลิสซา | ไฮดี | ออก |  |  |  |  |  |  |  |  |  |  |  |
| มาเรีย | เอมเมทท์ | ถอนตัว |  |  |  |  |  |  |  |  |  |  |  |
: ตามเดิมแอลลิสันคือผู้ที่ต้องออกจากการแข่งขัน แต่เนื่องจากมาเรียถอนตัว ทำให้แอลลิสันถูกเรียกกลับมาอีกครั้ง
รายชื่อตอน > ตอนที่ 1: Road To The Runway

ในตอนแรกของฤดูกาลนี้ เริ่มต้นด้วยการค้นหาสุดยอดนักออกแบบแฟชั่นจาก 4 เมืองใหญ่ในสหรัฐอเมริกา ได้แก่ นครนิวยอร์ก, ฮิวสตัน, ไมแอมี และลอสแอนเจลิส จนได้ผู้ผ่านเข้ารอบ 16 คนสุดท้าย ซึ่งก่อนที่ทั้ง 16 คนจะเดินทางมาที่นิวยอร์กนั้น ทางรายการได้มอบหมายโจทย์ให้ทุกคนสร้างสรรค์ชุดที่บ่งบอกความเป็นตัวตนของพวกเขาในฐานะนักออกแบบแฟชั่น โดยทางรายการได้จัดส่งผ้าขาวธรรมดา 6 หลา และเงิน 20 ดอลลาร์ไปให้พวกเขา นักออกแบบทุกคนมีเวลา 1 อาทิตย์ที่จะสร้างสรรค์ชุดให้เสร็จ จากนั้นเมื่อทุกคนเดินทางมาถึงนิวยอร์ก ไฮดี คลูม และทิม กันน์ ได้แจ้งให้ทุกคนทราบว่าจะมีเพียง 14 คนเท่านั้นที่จะได้ผ่านเข้ารอบต่อไป นั่นหมายถึงจะมีนักออกแบบ 2 คนที่จะต้องถูกคัดออก
กรรมการ: ไฮดี คลูม, นีน่า การ์เซีย, ไมเคิล คอร์ส
กรรมการรับเชิญ: ไม่มี
ผู้ชนะ: ซานทิโน
ผู้ถูกคัดออก: ไฮดี และ จอห์น
ออกอากาศ: 7 ธันวาคม พ.ศ. 2548
รายชื่อตอน > ตอนที่ 2: Clothes Off Your Back

หลังจากที่ได้ผู้ผ่านเข้ารอบ 14 คนแล้ว ไฮดีได้ให้นักออกแบบทุกคนเลือกนางแบบใหม่ และแจ้งให้นักออกแบบทุกคนทราบว่าจะมีการจัดงานเลี้ยงเพื่อพบปะพูดคุยกันระหว่างนักออกแบบและนางแบบ และในงานเลี้ยงนั้นเอง ทิม กันน์ ได้แจ้งให้นักออกแบบทุกคนทราบถึงโจทย์สำหรับการแข่งขันครั้งต่อไป นั่นคือการสร้างสรรค์ชุด โดยให้ใช้วัสดุเพียงเสื้อผ้าที่ทุกคนใส่มาในงานเลี้ยงเท่านั้น นักออกแบบทุกคนมีเวลา 1 วันในการทำชุดให้เสร็จ
กรรมการ: ไฮดี คลูม, นีน่า การ์เซีย, ไมเคิล คอร์ส
กรรมการรับเชิญ: ไดแอน วอน เฟิร์สเทนเบิร์ก
ผู้ชนะ: โคลอี
ผู้ถูกคัดออก: เคิร์สเตน
ออกอากาศ: 7 ธันวาคม พ.ศ. 2548